CELEX: 31990L0335
Language: mt
Date: 1990-06-07 00:00:00
Title: Direttiva tal-kummissjoni tas-7 ta’ Ġunju 1990 li temenda għar-raba’ darba l-Anness għad-Direttiva tal-Kunsill 79/117/KEE li jipprojbixxi t-tpoġġija fuq is-suq u l-użu ta’ prodotti għall-protezzjoni tal-pjanti li jkun fihom ċerti sustanzi attivi

Avviż Legali Importanti

|

31990L0335

Official Journal L 162 , 28/06/1990 P. 0037 - 0037 Finnish special edition: Chapter 3 Volume 33 P. 0012  Swedish special edition: Chapter 3 Volume 33 P. 0012 

		Direttiva tal-kummissjonitas-7 ta’ Ġunju 1990li temenda għar-raba’ darba l-Anness għad-Direttiva tal-Kunsill 79/117/KEE li jipprojbixxi t-tpoġġija fuq is-suq u l-użu ta’ prodotti għall-protezzjoni tal-pjanti li jkun fihom ċerti sustanzi attivi(90/335/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 79/117/KEE ta’ l-21 ta’ Diċembru 1978 li tipprojbixxi t-tpoġġija fuq is-suq u l-użu ta’ prodotti għall-protezzjoni tal-pjanti li jkun fihom ċerti sustanzi attivi [1], kif l-aħħar emendata permezz tad-Direttiva 89/365/KEE [2], u b’mod partikolari l-Artikolu 6 tagħha,Billi l-iżvilupp ta’ l-għarfien xjentifiku u tekniku joħloq il-bżonn li jsiru ċerti emendi għall-Anness għad-Direttiva 79/117/KEE;Billi jidher ta’ min wieħed jixtieq li jitħassru ċertu numru ta’ derogi temporanji mill-projbizzjonijiet stabbiliti fid-Direttiva billi issa huma disponibbli tipi ta’ kura anqas perikolużi;Billi l-Istati Membri kollha infurmaw lill-Kummissjoni li m’għandhomx ħsieb li jew li m’għadx għandhom ħsieb li jagħmlu użu minn dawn id-derogi;Billi l-miżuri li hemm provduti f’din id-Direttiva huma konformi ma’ l-opinjoni tal-Kumitat Permanenti fuq is-Saħħa tal-Pjanti,ADOTTAT DIN ID-DIRETTIVA:Artikolu 1L-Anness għad-Direttiva 79/117/KEE huwa permezz ta’ din id-Direttiva emendat kif ġej:1. Fil-Parti A, "Il-komposti tal-Merkurju":(a) taħt l-oġġett 4, "Il-komposti tal-merkurju Alkil", it-test fil-kolonna 2 huwa mħassar;(b) taħt l-oġġett 5, "Il-komposti tal-merkurju Alkoksialkil u aril", it-test fil-kolonna 2 huwa sostitwit permezz ta’:"Ċereali għat-trattament taż-żerriegħa".2. Fil-parti B, "Il-komposti ta’ l-organokloru persistenti":(a) taħt l-oġġett 1, "L-aldrin", it-test fil-kolonna 2 huwa mħassar;(b) taħt l-oġġett 5, "L-endrin", it-test fil-kolonna 2 huwa mħassar.Artikolu 2L-Istati Membri għandhom, mhux aktar tard mill-1 ta’ Jannar 1991, iġibu fis-seħħ il-liġijiet, regolamenti u disposizzjonijiet meħtieġa sabiex iħarsu din id-Direttiva. Huma għandhom jinfurmaw b’dan lill-Kummissjoni immedjatemnt.Artikolu 3Din id-Direttiva hija indirizzata lill-Istati Membri.Magħmula fi Brussel, fis-7 ta’ Ġunju 1990.Għall-KummissjoniRay Mac SharryMembru tal-Kummissjoni[1] ĠU L 33, tat-8.2.1979, pġ. 36.[2] ĠU L 159, ta’ l-10.6.1989, pġ. 58.--------------------------------------------------